[ca] En la malaltia hepàtica crònica es produeixen alteracions en el parènquima hepàtic que poden donar lloc a l'aparició de fibrosi i, amb el temps, progressar fins a una cirrosi hepàtica. Degut als canvis estructurals a nivell hepàtic, es produeix un augment de la resistència vascular intrahepàtica al flux portal, que acaba derivant en l'aparició d'hipertensió portal. Una de les conseqüències de la hipertensió portal és el desenvolupament de col∙laterals portosistèmiques espontànies, que es formen sobretot a través de la reobertura de canals embrionaris tancats, però també degut a un procés de neoangiogènesi, i que inicialment intenten ser un mecanisme compensador per derivar part del flux portal cap a la circulació sistèmica. Un altre tipus de comunicació portosistèmica són les varices gastroesofàgiques, que es formen quan es dilaten anastomosis ja existents entre el sistema venós portal i sistèmic. En els darrers anys, els pacients amb cirrosi hepàtica han tingut un accés cada cop més ampli a tècniques d'imatge com la tomografia computada i la ressonància magnètica. La present tesi estudia l'aplicació d'aquestes proves d'imatge en la identificació i caracterització d'aquest vasos col∙laterals. El primer estudi demostra que la prevalença de col·laterals portosistèmiques espontànies, detectades per tomografia computada o ressonància magnètica, augmenta amb el temps i de forma paral∙lela a l'empitjorament de la funció hepàtica. A més, s'evidencia per primera vegada que els pacients amb cirrosi hepàtica sotmesos a una intervenció etiològica, com el tractament del virus de l'hepatitis C amb antivirals d'acció directa i/o abstinència d'alcohol, tot i que experimenten un menor risc de descompensació i una millor supervivència lliure de trasplantament, això no es tradueix en una milloria radiològica: les col·laterals portosistèmiques persisteixen en aquests pacients, tot i que la progressió semblaria estar disminuïda. Els resultats del segon estudi plantegen l'ús de la tomografia computada abdominal per al cribratge de varices esofàgiques, per establir la indicació d'iniciar tractament amb betabloquejants no selectius sense requerir la realització d'un estudi endoscòpic, en aquells pacients als quals no es poden aplicar els nous criteris de Baveno VII.

[en] In chronic liver disease, alterations occur in the liver parenchyma that can lead to the appearance of fibrosis and, over time, progress to liver cirrhosis. Due to these structural changes, there is an increased intrahepatic vascular resistance to the portal flow, which ends up leading to the appearance of portal hypertension. One of the consequences of portal hypertension is the development of spontaneous portosystemic shunts, formed mainly through the reopening of closed embryonic channels, but also due to a process of neoangiogenesis, which initially try to be a compensatory mechanism to divert part of the portal flow to the systemic circulation. Another type of portosystemic communication are gastroesophageal varices, which develop through the dilatation of pre-existing anastomoses between the portal and systemic venous systems. In recent years, patients with liver cirrhosis have had an increasing access to imaging techniques such as computed tomography and magnetic resonance imaging. The purpose of this thesis is to study the application of these imaging tests in the identification and characterization of these collateral vessels. The first study shows that the prevalence of spontaneous portosystemic shunts, detected by computed tomography or magnetic resonance, increases over time, along with liver function deterioration. In addition, it demonstrates for the first time that patients with liver cirrhosis undergoing aetiological intervention, such as hepatitis C virus treatment with direct-acting antivirals and/or alcohol abstinence, despite experiencing lower risk of decompensation and better transplant-free survival, this does not translate into radiological improvement: spontaneous portosystemic shunts persist in these patients, although progression appears to be diminished. The results of the second study raise the use of abdominal computed tomography for screening of esophageal varices to establish the indication to start treatment with nonselective beta-blockers without requiring the realization of an endoscopic study, in patients in whom the new Baveno VII criteria cannot be applied.